ปวดอัญฑะข้างขวา​ ตรงเชิงกรานมีเส้นเอ็นนูนขึ้นมา
สวัสดีค่ะ อาการปวดที่อัณฑะข้างขวา อาจเกิดจาก1. ไส้เลื่อนบริเวณขาหนีบ อาการคือจะคลำพบก้อนที่ขาหนีบรวมถึงอัณฑะ โดยเฉพาะเวลายืน นั่ง หรือไอ และเมื่อนอนราบจะยุบหายไป โดยปกติจะไม่มีอาการเจ็บหรือปวด แต่หากเกิดภาวะแทรกซ้อน คือกลายเป็นไส้เลื่อนชนิดติดคา ก็จะทำให้มีอาการเป็นก้อนบวมและปวดอย่างต่อเนื่อง2. อัณฑะบิดตัว แต่จะมีอาการปวดอัณฑะข้างใดข้างหนึ่งอย่างรุนแรง และเกิดขึ้นแบบเฉียบพลันภายในไม่กี่ชั่วโมง บางรายอาจมีอาการปวดท้องน้อย หรือคลื่นไส้อาเจียนร่วมด้วย และไม่น่าทำให้คลำก้อนที่ขาหนีบได้3. อัณฑะอักเสบ ซึ่งอาจเกิดจากเชื้อไวรัสที่ทำให้เกิดโรคคางทูม หรือเชื้อแบคทีเรียที่เป็นโรคติดต่อทางเพศสัมพันธ์ เช่น หนองในแท้ หนองในเทียม อาการคือ ปวด เจ็บอัณฑะ อัณฑะบวมแดง เจ็บเวลาปัสสาวะหรือหลั่งน้ำอสุจิ น้ำอสุจิเป็นเลือด ปัสสาวะเป็นเลือด มีหนองตรงปลายท่อปัสสาวะ เป็นต้นนอกจากนี้ อาการปวดเจ็บอัณฑะ ยังอาจเกิดได้จาก โรคพังผืดอักเสบ, มีเนื้อตายบริเวณฝีเย็บ (necrotizing fasciitis of perineum) ไขมันของถุงอัณฑะมีเนื้อตายเฉพาะส่วน (necrosis of scrotal fat) เป็นต้นดังนั้น หากยังคงมีอาการปวดอัณฑะอย่างต่อเนื่องและยังคลำได้ก้อนที่ขาหนีบ ควรรีบไปพบแพทย์โดยเร็ว เพื่อตรวจหาสาเหตุและรักษาค่ะ